Vastuvõtt naiste ruumides, kus käsutab  üldjuhul pere vanim daam, on tekitanud minus tunde, nagu oleksin visiidil keeruka etiketiga kuninganna juures. Olen külalisena istudes nautinud täielikku teenindamist. Teed, maiustusi ja küpsiseid pakuvad noored neiud, kes tõttavad perenaise iga käeviipe peale tema käsku täitma. Avalikus saunas ehk hamam'is olen näinud samasugust pühendumist: eakas pereema istub lõdvestunult plastpingikesel, samal ajal kui üks nooruke sugulane peseb tema selga ja teine värvib hennaga juukseid.